Deċiżjoni tal-kummissjoni
tas-16 ta’ Jannar 1990
li tiffissa x-xejra fil-koeffiċjent agro-ekonomiku li għandu jintuża għad-definizzjoni ta’ l-unità tal-miżura Ewropea f’konnessjoni mat-tipoloġija tal-Komunità ta’ l-azjendi agrikoli
(90/36/KEE)
IL-KUMMISSJONI TAL-KOMUNITAJIET EWROPEJ,
Wara li ikkunsidrat it-Trattat li jistabbilixxi il-Komunità Ekonomika Ewropea,
Wara li ikkunsidrat ir-Regolament tal-Kunsill Nru 79/65/KEE tal-15 Ġunju 1965 li jwaqqaf network għall-ġabra ta’ accountancy data dwar l-inkassi u l-kummerċ fit-tħaddim ta’ azjendi agrikoli fil-Komunità Ekonomika Ewropea [1] kif l-aħħar amendat mir-Regolament (KEE) Nru 3644/85 [2],
Wara li kkunsidrat ir-Regolament tal-Kunsill (KEE) Nru 571/88 tad-29 ta’ Frar 1988 dwar l-organizzazzjoni ta’ l-istudji fuq l-istruttura ta’ l-ażjendi agrikoli bejn l-1988 u l-1997 [3], kif emendat bir-Regolament (KEE) Nru 807/89 [4], u partikolarment l-Artikolu 8(3) tiegħu,
Billi l-Anness III tad-Deċiżjoni tal-Kummissjoni 85/377/KEE tas-7 ta’ Ġunju 1985 li jistabbilixxi t-tipoloġija tal-Komunità għat-tenuti agrikoli [5] jiddefinixxi l-unità tal-miżura Ewropea; billi d-definizzjoni tirreferi għall-koeffiċjent biex tieħu kont tax-xejriet agro-ekonomiċi globali mill-perjodu ta’ referenza "1980"; billi l-koeffiċjent għandu jkun ikkalkulat mill-Kummissjoni u ffissat wara konsultazzjoni ma’ l-Istati Membri u billi konsultazzjoni bħal din saret waqt laqgħat tal-Gruppi ta’ Esperti "Tipoloġija għal Azjendi Agrikoli",
ADOTTAT DIN ID-DEĊIŻJONI:
Artikolu 1
Ix-xejra fil-koefficjent agro-ekonomiku użat biex jiddefinixxi l-unità tal-miżura Ewropea skond l-Anness III (A) (2) tad-Deċiżjoni 85/377/KEE huwa minn issa ’l quddiem iffissat, għax-xejra ta’ bejn il-perjodi ta’ referenza "1980" u "1986", għal 1,2.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fis-16 ta’ Jannar 1990.